Það munar hressilega um nýja vél í Toyota CHR sem nú kemur með 182 hestafla , tveggja lítra vél . Einnig hefur hann fengið milda andlitslyftingu og betri búnað . Bíllinn er snarpari í akstri en áður en útlitsbreytingar eru minniháttar . Myndir : Tryggvi Þormóðsson Það eru þrjú ár liðin síðan að hinn eftirtektarverði Toyota CHR kom á markað og kannski var kominn tími á smávegis andlitslyftingu , og þó . Bíllinn var framúrstefnulegur fyrir þremur árum og þykir það enn svo að útlitsbreytingar eru litlar . Að framan eru smávægilegar breytingar á grilli og endurhönnuð ljós og að aftan breytingar á stuðara og afturljósum . Loks var vindskeið að aftan máluð svört og nýir litir kynntir til sögunnar , og eru þá ytri breytingar upptaldar . Vinsældir CHR hafa að mestu leyti einskorðast við tvinnútgáfuna en 8 af hverjum 10 seldur CHR voru tvinnbílar . Því kemur ekki á óvart að kominn sé útgáfa með tveggja lítra vél sem eykur til muna afl bílsins á við fyrri útgáfur . Þegar sest er inní bílinn sjást minni háttar breytingar á innréttingu sem eru allar af hinum góða . Betri efnisval er á sumum snertiflötum og kominn er nýtt og betra upplýsingarkerfi með átta tommu snertiskjá . Auðveldara er að nota nýja kerfið sem fljótlegt er að tengja við símann og það styður bæði Apple Carplay og Android Auto . Auk þess er komin velkomin viðbót sem er þráðlaus uppfærsla á leiðsögukerfi . Prófunarbíllinn var vel búinn HIC útgáfa og því voru leðursæti staðalbúnaður . Bíllinn er þokkalega rúmgóður frammí og útsýni ágætt miðað við bíl með afturhallandi þaki . Að vísu eru C-bitarnir aftast þykkir og búa til blint horn en stórir hliðarspeglar með blindhornsviðvörun gera sitt til að bjarga því . Aðeins þrengra er um aftursætisfarþega og það er ókostur að opnun á afturhurð , þar sem handfang er alltof hátt fyrir smáfólkið . Loks er lítið pláss í farangursrými og er það jafnvel aðeins minna í tveggja lítra bílnum og munar þar 19 lítrum . Komið er betra efnisval í innréttingu og fullkominn upplýsingaskjár . Stærsta breytingin á bílnum felst í vél og breytingum á undirvagni en hann er á GA-C undirvagninum sem er sami og Corolla er byggður á . Komin er ný tveggja lítra vél með CVT skiptingu sem er sama uppsetning og í RAV 4 og Corolla . Vélin sjálf er 152 hestöfl og sameiginlegt afl vélar og rafmótors er 184 hestöfl . Það er aukning í afli um 50% á meðan að eyðsla eykst aðeins um 10% miðað við 1,8 lítra vélina . Það finnst vel í akstri hvað bíllinn er allur snarpari þrátt fyrir CVT skiptingu , sem er endurhönnuð og mun akstursvænni en áður . Segja má að bíllinn sé loksins kominn með vél í stíl við útlitið . Með tveggja lítra vélinni er bíllinn 8,2 sekúndur í hundraðið og hjálpar rafmótorinn við að ná betra upptaki . Auk þess liggur CHR ágætlega þótt hann sé enginn sportbíll og hann er líka hljóðlátari en áður . Það munar hressilega um tveggja lítra vélina í CHR en hún er 182 hestöfl á móti 122 hestöflum í 1,8 lítra vélinni . Toyota CHR hefur hækkað aðeins í verði með nýrri útfærslu , kostaði 4.630.000 kr áður en hækkar núna í 4.840.000 kr í grunnútfærslu sinni . Toyota CHR 2,0 kostar hins vegar frá 5.540.000 kr og í dýrustu útfærslu 5.990.000 kr svo auðvelt er að sjá að bestu kaupin eru í vel búinni tvinnútgáfu með tveggja lítra vél . En hverjir skyldu helstu keppinautar CHR vera hér á Íslandi ? Sá helsti er eflaust nýr Nissan Juke sem væntanlegur er á allra næstu mánuðum . Sá er þó aðeins minni og CHR er í raun og veru nær Nissan Qashqai í stærðartölum . Verð á Nissan Juke er frá 3.890.000 kr fyrir en Qashqai kostar frá 4.050.000 kr og eru því báðir töluvert ódýrari . Á móti kemur meiri tækni í tvinnútfærslu CHR og góður staðalbúnaður . Handfang fyrir afturhurð er eins ofarlega og hægt er sem er ekki gott fyrir smáfólkið . Kostir : Búnaður , afl , hljóðláturGallar : Handfang á afturhurð , farangursrými , verð